
Perduoti panaudos teise negyvenamąsias patalpas 49,25 kv. m Aušros al. 15, Šiauliuose, Žemaitijos skautų organizacijai.

Turto perdavimą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir Negyvenamųjų pastatų, patalpų ir statinių skirstymo komisijos pasiūlymai.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis asociacijoms, kurių pagrindinis veiklos tikslas atitinka bent vieną iš tikslų nurodytų šio straipsnio 2 dalyje. Žemaitijos skautų organizacijos tikslas organizuoti ir vykdyti vaikų ir jaunimo neformalųjį ugdymą ir edukacines užimtumo programas, organizuoti mokymus, susitikimus, diskusijas, konferencijas, stovyklas ir kitus renginius. ir suaugusiųjų neformalųjį ugdymą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu. Skatinti vaikų ir jaunimo iniciatyvas bei pilietinį aktyvumą. Žemaitijos skautų organizacijos veiklos tikslas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 6 punkte nurodytus tikslus.
Sprendimo projekto 1 punktu siūloma suteikti panaudos teise penkeriems metams 49,25 kv. m ploto negyvenamąsias patalpas Aušros al. 15, Šiauliuose, Žemaitijos skautų organizacijos veiklai vykdyti. 

Priėmus sprendimą neigiamų pasekmių nenumatoma.

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Deimantas Pučinskis, tel. 8 41 596 285.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

